എഴുത്തുകാരനും മാധ്യമപ്രവര്ത്തകനുമായ കലൂര് ഉണ്ണികൃഷ്ണന് അന്തരിച്ചു Latest എഴുത്തുകാരനും മാധ്യമ പ്രവര്ത്തകനുമായ കലൂര് ഉണ്ണികൃഷ്ണന് അന്തരിച്ചു. കോവിഡ് ബാധിച്ച് കൊച്ചിയിലെ സ്വകാര്യ ആശുപത്രിയില് ചികിത്സയിലായിരുന്നു. സംസ്കാരം നടത്തി. കട്ട് കട്ട് മാസിക, ചിത്രസുധ മാസിക, ബാലലോകം കുട്ടികളുടെ മാസിക തുടങ്ങിയ പ്രസിദ്ധീകരണങ്ങളുടെ പത്രാധിപസമിതി അംഗമായിരുന്നു. വിവിധ പ്രസിദ്ധീകരണങ്ങളില് സിനിമനാടക നിരൂപണങ്ങളും അഭിമുഖങ്ങളും പ്രസിദ്ധീകരിച്ചു. നോവല്, ചെറുകഥ, നാടകം, ബാലസാഹിത്യം എന്നീ വിഭാഗങ്ങളിലായി 19 പുസ്തകങ്ങള് പ്രസിദ്ധീകരിച്ചിട്ടുണ്ട്. കേരള വ്യാപാരിവ്യവസായി ഏകോപന സമിതി കലൂര് യൂണിറ്റ് സെക്രട്ടറി, സമസ്ത കേരള സാഹിത്യ പരിഷത്ത് അംഗം, കേരള സാഹിത്യ മണ്ഡലം വൈസ് പ്രസിഡന്റ്, കൊച്ചിന് വെല്ഫെയര് സൊസൈറ്റി ജോയിന്റ് സെക്രട്ടറി, എഡ്രാക്ക് എളമക്കര മേഖല സെക്രട്ടറി തുടങ്ങിയ സ്ഥാനങ്ങളും വഹിച്ചു. കലൂര് പോണോത്ത് നാരായണന്റെയും കല്യാണിയുടെയും മകനാണ്. അനീഷ ബേബിയാണ് ഭാര്യ. മക്കള്: നിഖില്, നീരജ്. മരുമകള്: അനുപമ. English Summary : kaloor unnikrishnan passed away